ഹെല്പ് ലൈന്, ബി.ഡി.കെ സംയുക്തമായി രക്തപ്ലേറ്റ്ലറ്റ് ദാന ക്യാമ്ബ് സംഘടിപ്പിച്ചു കുവൈത്ത് സിറ്റി: ഗള്ഫ് കേബിള് ആന്ഡ് ഇലക്ട്രിക്കല് ഇന്ഡസ്ട്രീസ് കമ്ബനിയിലെ ജീവനക്കാരുടെ കൂട്ടായ്മയായ ഹെല്പ് ലൈന് വെല്ഫെയര് അസോസിയേഷന് കുവൈത്തും ബി.ഡി.കെ കുവൈത്ത് ചാപ്റ്ററും സംയുക്തമായി രക്തദാനപ്ലേറ്റ്ലറ്റ് ദാന ക്യാമ്ബ് സംഘടിപ്പിച്ചു.ഇറാഖ് അധിനിവേശ വാര്ഷികത്തോടനുബന്ധിച്ച് ആരോഗ്യമന്ത്രാലയം നടത്തിവരുന്ന എന്നും ഒരുമിച്ച് രക്തദാന കാമ്ബയിനിെന്റ ഭാഗമായാണ് ക്യാമ്ബ് സംഘടിപ്പിച്ചത്. ജാബിരിയ ബ്ലഡ് ബാങ്കില് തിങ്കളാഴ്ച സംഘടിപ്പിച്ച ക്യാമ്ബില് 50ല്പരം പേര് രക്തദാനവും പ്ലേറ്റ്ലറ്റ് ദാനവും നിര്വഹിച്ചു. സാമൂഹികപ്രവര്ത്തകന് ബാബുജി ബത്തേരി ഉദ്ഘാടനം നിര്വഹിച്ചു. കോവിഡ് സാഹചര്യത്തില് ഹെല്പ് ലൈന് വെല്ഫെയര് അസോസിയേഷന് വര്ഷംതോറും നടത്തിവരാറുള്ള ഓണാഘോഷ പരിപാടികള് ഒഴിവാക്കിയാണ് രക്തദാന ക്യാമ്ബ് സംഘടിപ്പിച്ചതെന്ന് രക്ഷാധികാരി ഉണ്ണികൃഷ്ണന് പറഞ്ഞു. ട്രഷറര് ജോണ് സേവ്യര്, മനോജ് മാവേലിക്കര ബി.ഡി.കെ, രാജന് തോട്ടത്തില് ബി.ഡി.കെ തുടങ്ങിയവര് സംസാരിച്ചു. ബിജി മുരളി ബി.ഡി.കെ സ്വാഗതവും ഹെല്പ് ലൈന് വെല്ഫെയര് അസോസിയേഷന് ജനറല് സെക്രട്ടറി സിജോമോന് ജോസഫ് നന്ദിയും രേഖപ്പെടുത്തി. അസോസിയേഷന് പ്രസിഡന്റ് ജയ്സണ് ജേക്കബ് പരിപാടികള് ഏകോപിപ്പിച്ചു. ക്യാമ്ബില് പങ്കെടുത്ത എല്ലാവര്ക്കും സര്ട്ടിഫിക്കറ്റുകള് വിതരണം ചെയ്തു. ഹെല്പ് ലൈന് വെല്ഫെയര് അസോസിയേഷന് ഭാരവാഹികളായ വിനീഷ് വാസുദേവ്, അനു ആന്റണി, ജോജി വര്ഗീസ്, ബിജു ഗോപാല്, ബി.ഡി.കെ പ്രവര്ത്തകരായ നളിനാക്ഷന്, വിനോദ് കുമാര്, ബീന, ജോളി, ഫ്രഡി, ദീപു, സുരേന്ദ്രമോഹന്, ലിനി എന്നിവര് ക്യാമ്ബിന് നേതൃത്വം നല്കി. ബി.ഡി.കെയുമായി സഹകരിച്ച് കുവൈത്തില് രക്തദാന ക്യാമ്ബുകളും ബോധവത്കരണ പരിപാടികളും സംഘടിപ്പിക്കാന് താല്പര്യമുള്ള സ്ഥാപനങ്ങളും കൂടാതെ രക്തം ആവശ്യമായിവരുന്ന അടിയന്തര സാഹചര്യങ്ങളിലും 69997588, 51510076 എന്നീ നമ്ബറുകളില് ബന്ധപ്പെടാവുന്നതാണ്.